అనన్య (నటి)

అనన్య (జననం 29 మార్చి 1987), ప్రముఖ భారతీయ సినీ నటి. ఆమె మలయాళ, తమిళ సినిమాల్లో ఎక్కువగా నటించింది. తెలుగులో కేవలం  ఒకటి,  రెండు  సినిమాల్లోనే  నటించింది  అనన్య. ఆమె అసలు పేరు అయిల్య నాయర్. 2008లో  మొట్టమొదటిసారి  పాజిటివ్  అనే మలయాళ చిత్రంతో  కెరీర్  ప్రారంభించింది అనన్య. ఆ తరువాతి సంవత్సరం  ఈ చిత్రాన్ని తమిళంలోకి నాడొడిగళ్ గా డబ్బింగ్ చేశారు. రెండు  భాషల్లోనూ  ఈ సినిమా  విమర్శకుల  ప్రశంసలు  పొందడమే  కాక,  కమర్షియల్ గా  కూడా  మంచి  విజయవంతం  అయింది. ఆమె చాలా  తమిళ, మలయాళ చిత్రాల్లో నటించింది. ఎంగేయుం ఎప్పోతుం అనే తమిళ సినిమాకు  గానూ  ఫిలింఫేర్  ఉత్తమ సహాయ నటి పురస్కారం గెలుచుకుంది.
 తొలినాళ్ళ జీవితం 
అనన్య అసలు పేరు అయిల్య. కేరళలోని కొత్తమంగళంలో మలయాళ కుటుంబంలో జన్మించింది అనన్య. ఆమె తల్లి ప్రసీతా, తండ్రి గోపాలకృష్ణన్  నాయర్.  గోపాలకృష్ణన్  ప్రముఖ  సినీ నిర్మాత.   ఆమె  తమ్ముడి పేరు అర్జున్.1 995లో  ఆమె  తండ్రి  సహ  నిర్మాతగా  తీసిన  బ్రదర్స్  సినిమాలో బాల నటిగా తెరంగేట్రం చేసింది. అళువాలోని సెయింట్ గ్జేవియర్స్ కళాశాలలో కమ్యూనికేటివ్ ఇంగ్లీష్ లో బిఏ డిగ్రీ పూర్తి చేసింది ఆమె. ఆమె చిన్నతనంలో విలువిద్య నేర్చుకుంది. విలువిద్యకు చెందిన రాష్ట్ర పోటీల్లో  పురస్కారం గెలుచుకుంది  అనన్య.  ఆమె కాలేజిలో చదువుకునేటప్పుడు స్టార్ వార్స్ అనే టీవీ షోలో పాల్గొంది.  ఆ షోలో ఆమెను చూసిన కొందరు దర్శకులు అనన్యను నటించమని అడిగారు. కానీ ఆమె దాదాపు 5 సినిమా అవకాశాలను నిరాకరించాకా, పాజిటివ్ సినిమాలో నటించేందుకు ఒప్పుకుంది.

 మూలాలు 

వర్గం:1987 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు